CELEX: 62019TN0866
Language: mt
Date: 2019-12-19 00:00:00
Title: Kawża T-866/19: Rikors ippreżentat fid-19 ta’ Diċembru 2019 – Ryanair u Laudamotion vs Il-Kummissjoni

2.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 68/45
            
         
      Rikors ippreżentat fid-19 ta’ Diċembru 2019 – Ryanair u Laudamotion vs Il-Kummissjoni
      (Kawża T-866/19)
      (2020/C 68/54)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda), Laudamotion GmbH (Schwechat, l-Awstrija) (rappreżentanti: E. Vahida u I. Metaxas-Maranghidis, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Fir-rikors tagħhom, ir-rikorrenti jitolbu li l-Qorti Ġenerali tannulla id-Deċiżjoni ta’ Implimentazzjoni tal-Kummissjoni (UE) 2019/1585 (1)
      
      Insostenn tar-rikors tagħhom, ir-rikorrenti jinvokaw sitt motivi.
      L-ewwel motiv, ibbażat fuq l-allegazzjoni li d-Deċiżjoni ta’ Implimentazzjoni tal-Kummissjoni (UE) 2019/1585 tikser l-obbligu ta’ motivazzjoni u l-prinċipju tal-libertà li jiġu pprovduti servizzi għaliex il-Kummissjoni ma stħarrġitx l-eżistenza ta’ għan ta’ interess ġenerali superjuri li jkun jiġġustifika r-restrizzjoni tal-prinċipju tal-libertà li jiġu pprovduti servizzi stabbilita mir-regoli dwar id-distribuzzjoni tat-traffiku għall-ajruporti ta’ Schiphol u Lelystad.
      It-tieni motiv, b’mod sussidjarju, ibbażat fuq l-allegazzjoni li d-Deċiżjoni ta’ Implimentazzjoni tal-Kummissjoni (UE) 2019/1585 tikser il-prinċipju tal-libertà li jiġu pprovduti servizzi u l-Artikolu 19(2) tar-Regolament (KE) Nru 1008/2008 tal-Parlament Ewropew u tal-Kunsill (2) għaliex is-saturazzjoni tal-ajruport ta’ Schiphol u l-benefiċċju superjuri ta’ titjiriet ta’ trasferiment li r-regoli dwar id-distribuzzjoni tat-traffiku huma intiżi li jtebju, ma humiex stabbiliti.
      It-tielet motiv, ibbażat fuq l-allegazzjoni li d-Deċiżjoni ta’ Implimentazzjoni tal-Kummissjoni (UE) 2019/1585 tikser il-prinċipju tal-libertà li jiġu pprovduti servizzi u l-Artikolu 19(2) tar-Regolament (KE) Nru 1008/2008 minħabba diskriminazzjoni introdotta bir-regoli dwar id-distribuzzjoni tat-traffiku fl-assenza ta’ ġustifikazzjonijiet oġġettivi.
      Ir-raba’ motiv, ibbażat fuq l-allegazzjoni li d-Deċiżjoni ta’ Implimentazzjoni tal-Kummissjoni (UE) 2019/1585 tikser il-prinċipju tal-libertà li jiġu pprovduti servizzi u l-Artikolu 19(2) tar-Regolament (KE) Nru 1008/2008 minħabba n-nuqqas ta’ proporzjonalità tar-regoli dwar id-distribuzzjoni tat-traffiku u n-nuqqas tal-Kummissjoni li tistħarreġ jekk kienx hemm mezzi inqas onerużi.
      Il-ħames motiv, ibbażat fuq l-allegazzjoni ta’ ksur tar-Regolament tal-Kunsill (KEE) Nru 95/93 (3) għaliex il-Kummissjoni naqset milli tistħarreġ il-konformità mal-proċedura għall-indikazzjoni tal-ajruport ta’ Lelystad bħala ajruport ikkoordinat u minħabba l-istabbiliment ta’ rabta bejn slots u destinazzjonijiet u kontradizzjoni mal-prinċipji ġenerali li jirregolaw ir-Regolament (KEE) Nru 95/93.
      Is-sitt motiv, ibbażat fuq l-allegazzjoni ta’ ksur tal-Artikolu 19(2) tar-Regolament (KE) Nru 1008/2008 għaliex il-Kummissjoni ma stħarrġitx jekk il-kundizzjoni li l-ajruporti joffru servizzi neċessarji lil trasportaturi bl-ajru u ma jippreġudikawx bla bżonn l-opportunitajiet kummerċjali tagħhom, ġietx issodisfatta.
      
         (1)  Deċiżjoni ta’ Implimentazzjoni tal-Kummissjoni (UE) 2019/1585 tal-24 ta’ Settembru 2019 dwar l-istabbiliment ta’ regoli dwar id-distribuzzjoni tat-traffiku skont l-Artikolu 19 tar-Regolament (KE) Nru 1008/2008 tal-Parlament Ewropew u tal-Kunsill għall-ajruporti ta' Amsterdam Schiphol u Amsterdam Lelystad (ĠU 2019, L 246, p. 24).
      
         (2)  Regolament (KE) Nru 1008/2008 tal-Parlament Ewropew u tal-Kunsill ta’ l-24 ta’ Settembru 2008 dwar regoli komuni għall-operat ta’ servizzi ta l-ajru fil-Komunità (ĠU 2008, L 293, p. 3).
      
         (3)  Regolament tal-Kunsill (KEE) Nru 95/93 tat-18 ta’ Jannar 1993 dwar ir-regoli komuni għall-allokazzjoni ta’ slots f’ajruporti tal-Komunità (ĠU Edizzjoni Speċjali bil-Malti, Kapitolu 7, Vol. 2, p. 3)